బెంగళూరుకు తరలి వచ్చిన రచయితలు, పాత్రికేయులు, నేతలులంకేశ్ హంతకులను శిక్షించాలని వీధుల్లో నినదించిన లక్ష గొంతులుబెంగళూరు, సెప్టెంబరు 12 (ఆంధ్రజ్యోతి): ప్రముఖ పాత్రికేయురాలు గౌరీ లంకేశ్ హత్యపై నిరసన తెలపడానికి దేశవ్యాప్తంగా తరలివచ్చిన సాహితీవేత్తలు, సామాజిక కార్యకర్తలు, పాత్రికేయులు, విద్యార్థులతో బెంగళూరు నగరం పోటెత్తింది. ‘నేను గౌరీని’ అని రాసిన ప్లకార్డులు పట్టుకొని, గౌరీ లంకేశ్ మాస్క్లు ధరించి, భుజాలపై జాతీయ జెండాలను మోస్తూ.. నగరవీధుల్లో ర్యాలీగా సాగారు. గౌరీ హంతకులను శిక్షించాలనే డిమాండ్తో బెంగళూరు సిటీ రైల్వే స్టేషన్ నుంచి సెంట్రల్ కాలేజీ మైదానం వరకూ.. దాదాపు లక్ష గొంతుకలు నినదించాయి. అక్కడ ఏర్పాటుచేసిన వేదికపై జాతీయ స్థాయి నాయకులు, రచయితలు, పాత్రికేయులు, మేధావులు ప్రసంగించారు. గౌరీ హత్యా విరోధి వేదిక ఆధ్వర్యంలో మంగళవారం జరిగిన ఈ కార్యక్రమానికి కన్నడ పోరాట సంఘాలు, విద్యార్థి సంఘాలు, పలు మఠాల నిర్వాహకులు మద్దతు పలికారు. మఠాధిపతులు మురుఘ శివమూర్తి, స్వామి అగ్నివేశ్, జయమృత్యుంజయ స్వామిజీ, నిడుమామిడి వీరభద్ర చెన్నమల్లస్వామి, సామాజిక పోరాట నాయకురాలు తీస్తా సెతల్వాద్, సాహితీవేత్తలు బరగూరు రామచంద్రప్ప, చంద్రశేఖర పాటిల్, జ్ఞానపీఠ అవార్డు గ్రహీత గిరీశ్కర్నాడ్, సీపీఎం జాతీయ ప్రధాన కార్యదర్శి సీతారాం ఏచూరి.. గౌరీ కోసం ఉద్యమిస్తున్నవారికి సంఘీభావం తెలిపారు. సిద్ధాంతపరమైన విభేదాలను సాకుగా చూపి ఇంకెంతమందిని పొట్టనబెట్టుకుంటారని వక్తలు ప్రశ్నించారు. అనంతరం గౌరీ లంకేశ్కి నివాళిగా తీసుకొచ్చిన ప్రత్యేక సంచికని నాయకులు ఆవిష్కరించారు. కాగా, ఆడబిడ్డ.. అని కూడా చూడకుండా తన కుమార్తెని పొట్టనబెట్టుకున్నారని గౌరీ లంకేశ్ తల్లి ఇందిరా లంకేశ్ కన్నీటి పర్యంతమయ్యారు. ర్యాలీలో ఆమె ముందు నడిచారు.
bengaluruku tarali vachina rachayitalu, paatrikeyulu, netalulankesh hantakulanu sikshinchaalani veedhullo ninadinchina laksha gontulubengaluru, septembaru 12 (aandhrajyoti): pramukha paatrikeyuraalu gauri lankesh hatyapai nirasana telapadaaniki desavyaaptamgaa taralivacchina saahitiivettalu, saamaajika kaaryakartalu, paatrikeyulu, vidyaarthulatho bengaluru nagaram potettindi. ‘nenu gauriini’ ani raasina plakaardulu pattukoni, gauri lankesh masklu dharinchi, bhujalapai jaateeya jendaalanu mostu.. nagaraveedhullo ryaliga saagaaru. gauri hantakulanu sikshinchaalane demandtho bengaluru city railve station nunchi central callagy maidanam varakuu.. daadaapu laksha gontukalu ninadinchaayi. akkada erpaatuchesina vedikapai jaateeya sthaayi naayakulu, rachayitalu, paatrikeyulu, medhaavulu prasanginchaaru. gauri hatya virodhi vedika aadhvaryamlo mangalavaaram jarigina ee kaaryakramaaniki kannada porata sanghaalu, vidyaarthi sanghaalu, palu mathaala nirvaahakulu maddatu palikaaru. mathaadhipatulu murugha sivamurti, swami agnivesh, jayamrutyunjaya swamiji, nidumamidi veerabhadra chennamallaswamy, saamaajika porata nayakuralu teestaa setalwad, saahitiivettalu baraguru ramachandrappa, chandrasekhara patil, ghnaanapeetha avaardu graheeta giriskarnad, cpm jaateeya pradhaana kaaryadarsi siitaram echuri.. gauri kosam udyamistunnavaariki sanghibhavam telipaaru. siddhaantaparamaina vibhedaalanu saakugaa chuupi inkentamandini pottanabettukuntaaran vaktalu prasninchaaru. anantaram gauri lankeski nivaaligaa teesukochina pratyeka sanchikani naayakulu aavishkarinchaaru. kaga, aadabidda.. ani kuudaa chudakunda tana kumarteni pottanabettukunnar gauri lankesh talli indira lankesh kanneeti paryantamayyaaru. rallilo aame mundu nadichaaru.